Llythyr templed i arweinwyr pleidiau gwleidyddol

Annwyl [Ymgeisydd/arweinydd plaid/swyddfa'r wasg],

**Cefnogwch alwad NUJ am #MynediadCynhwysolirWasg**

Mae newyddiadurwyr yn chwarae rhan ddemocrataidd bwysig wrth graffu ac adrodd ar faniffestos, gweithgareddau a chyhoeddiadau pleidiau gwleidyddol, gan rannu gwybodaeth â'r cyhoedd sy'n llywio bwriad pleidleisio.

Mae’n hanfodol i newyddiadurwyr anabl gael mynediad uniongyrchol at ymgeiswyr gwleidyddol a digwyddiadau’r pleidiau er mwyn eu dal i gyfrif a chwestiynu eu polisïau.

Mae fy undeb i, Undeb Cenedlaethol y Newyddiadurwyr, felly yn galw ar bob plaid wleidyddol i ystyried hygyrchedd wrth drefnu digwyddiadau.

Rydym yn galw ar [enw’r blaid] i ddangos ymrwymiad i fynediad cynhwysol i’r wasg:

* Penodi Cydlynwyr Mynediad ar lefel genedlaethol ac etholaethol i gynorthwyo â chynhwysiant a gweithredu fel pwynt cyswllt ar gyfer ymholiadau ynghylch mynediad.
* Sicrhau bod gwybodaeth megis taflenni a maniffestos ar gael mewn fformatau hygyrch a digidol.
* Sicrhau bod cynnwys cyfryngau cymdeithasol a ddefnyddir i rannu addewidion maniffesto neu weithgareddau ymgyrchu yn hygyrch trwy ddefnyddio capsiynau, disgrifiadau testun a dyluniad hygyrch.
* Defnyddio lleoliadau hygyrch ar gyfer digwyddiadau'r wasg.
* Darparu mynediad o bell i gynadleddau i'r wasg ar gyfer newyddiadurwyr anabl, gan gynnwys y cyfle i gymryd rhan mewn sesiynau Holi ac Ateb.

Byddwn yn croesawu eich ymateb i’n galwadau am weithredu, fel y gallaf rannu gwybodaeth â chydweithwyr

Yn gywir,